stanford-oval/wikipedia huggingface dataset:
Nocturne (albumi)

| Nocturne The Human Abstract |
| --- | --- | --- |

Studioalbumin tiedot
 Äänitetty : The Basement, Rural Hall, Pohjois-Carolina Trax East, South River, New Jersey
 Julkaistu: 22. elokuuta 2006
 Tuottaja(t): Jamie King The Human Abstract
 Tyylilaji: progressiivinen metalli metalcore
 Kesto: 46.35
 Levy-yhtiö: Hopeless
The Human Abstractin muut julkaisut
| The Human Abstract (EP) 2005 | Nocturne 2006 | Midheaven 2008 |
Nocturne on yhdysvaltalaisen metalliyhtye The Human Abstractin vuonna 22. elokuuta 2006 julkaistu albumi. Se on yhtyeen ensimmäinen kokopitkä studioalbumi.
Kappaleet

Harbinger – 4.31
Self Portraits of the Instincts – 3.24
Nocturne – 3.29
Crossing the Rubicon – 5.06
Sotto Voce – 1.34
Mea Culpa – 3.32
Movement from Discord – 4.07
Channel Detritus – 5.27
Polaris – 4.23
Echelons to Molotovs – 2.36
Desiderata – 3.54
Vela, Together We Await the Storm – 4.36
Kokoonpano

Nathan Ells – laulu
A.J. Minette – kitara, piano
Dean Herrera – kitara
Kenny Arehart – bassokitara
Brett Powell – rummut
Arvostelut

AbsolutePunk: 86%
Allmusic:
Aiheesta muualla

Nocturne (albumi) Discogsissa. (englanniksi)
Albumi Nocturne (albumi) Encyclopaedia Metallum -sivustolla (englanniksi)
Xu Nannan

| Mitalit> Maa:  Kiina.Naisten freestylehiihto. Olympialaiset  | Mitalit> Maa:  Kiina.Naisten freestylehiihto. Olympialaiset  | Mitalit> Maa:  Kiina.Naisten freestylehiihto. Olympialaiset  | Maa:  Kiina> Naisten freestylehiihto. |
| --- | --- | --- | --- |
|  Hopeaa | Nagano 1998 | hypyt |  |
Xu Nannan (kiin.: 徐囡囡; pinyin: Xú Nānnān; s. 16. marraskuuta 1978 Benxi) on kiinalainen freestylehiihtäjä. Hän saavutti hypyissä olympiahopeaa vuonna 1998.
Xu osallistui olympialaisiin kolme kertaa. Naganossa 1998 hän saavutti hopeaa noustuaan toisen kierroksen parhaalla suorituksella neljänneltä sijalta toiseksi. Kilpailun voittanut yhdysvaltalainen Nikki Stone keräsi lopulta yli kuusi pistettä enemmän. Salt Lake Cityssä 2002 Xu sijoittui 12:nneksi. Torinossa 2006 hän sijoittui neljänneksi ja hävisi pronssia vieneelle Australian Alisa Camplinille 0,16 pistettä.  Maailmanmestaruuskilpailuihin Xu osallistui neljä kertaa. Naganossa 1997 hän oli yhdeksäs, Haslibergissä 1999 kahdeksas, Whistlerissä 2001 seitsemäs ja Deer Valleyssa 2003 kahdeksastoista.
Xu kilpaili maailmancupissa vuosina 1996–2006. Hän voitti hypyissä neljä osakilpailua: maaliskuussa 2001 Himoksella, tammikuussa 2003 Lake Placidissa, syyskuussa 2003 Mount Bullerilla ja joulukuussa 2005 Changchunissa. Hän sijoittui hyppyjen maailmancupin kokonaiskilpailussa kolmanneksi kaudella 2000–2001.
Wang Nan

| Mitalit> Maa:   Kiina.Miesten ammunta.MM-kilpailut  | Mitalit> Maa:   Kiina.Miesten ammunta.MM-kilpailut  | Mitalit> Maa:   Kiina.Miesten ammunta.MM-kilpailut  | Maa:   Kiina> Miesten ammunta. |
| --- | --- | --- | --- |
|  Kultaa | Lonato 2005 | Kaksoistrap, joukkue |  |
|  Hopeaa | Lonato 2005 | Kaksoistrap |  |
|  Hopeaa | Zagreb 2006 | Kaksoistrap, joukkue |  |
|  Hopeaa | Nikosia 2007 | Kaksoistrap, joukkue |  |
Wang Nan (s. 22. heinäkuuta 1978) on kiinalainen haulikkoampuja.
Wang Nan on saavuttanut MM-kilpailuissa neljä mitalia kaksoistrapissa. Ensimmäiset mitalinsa hän saavutti Lonatossa 2005 voittamalla joukkumaailmanmestaruuden ja henkilökohtaisen hopean. Lisäksi Wang on saavuttanut joukkuehopeaa Zagrebissa 2006 ja Nikosiassa 2007.
Wang Liqin

| Mitalit | Mitalit | Mitalit |  |
| --- | --- | --- | --- |
|  Wang Liqin vuonna 2013 |  Wang Liqin vuonna 2013 |  Wang Liqin vuonna 2013 |  |
Maa:   Kiina
Miesten pöytätennis
|  Olympialaiset  |  Olympialaiset  |  Olympialaiset  |  |
|  Kultaa | Sydney 2000 | nelinpeli |  |
|  Kultaa | Peking 2008 | joukkuepeli |  |
|  Pronssia | Ateena 2004 | kaksinpeli |  |
|  Pronssia | Peking 2008 | kaksinpeli |  |
| MM-kilpailut  | MM-kilpailut  | MM-kilpailut  |  |
|  Kultaa | Osaka 2001 | kaksinpeli |  |
|  Kultaa | Osaka 2001 | nelinpeli |  |
|  Kultaa | Pariisi 2003 | nelinpeli |  |
|  Kultaa | Shanghai 2005 | kaksinpeli |  |
|  Kultaa | Shanghai 2005 | sekanelinpeli |  |
|  Kultaa | Zagreb 2007 | kaksinpeli |  |
|  Kultaa | Zagreb 2007 | sekanelinpeli |  |
|  Hopeaa | Jokohama 2009 | kaksinpeli |  |
|  Hopeaa | Zagreb 2007 | nelinpeli |  |
|  Hopeaa | Kuala Lumpur 2000 | joukkuepeli |  |
|  Hopeaa | Eindhoven 1999 | nelinpeli |  |
|  Pronssia | Shanghai 2005 | nelinpeli |  |
|  Pronssia | Eindhoven 1999 | sekanelinpeli |  |
|  Pronssia | Manchester 1997 | sekanelinpeli |  |
Wang Liqin (s. 18. kesäkuuta 1978 Jiangsu, Kiina) on kiinalainen pöytätennispelaaja, joka on voittanut pöytätenniksen maailmanmestaruuden seitsemän kertaa ja kahdesti olympiakultaa. Hän alkoi pelata 6-vuotiaana.
Wang Liqin on voittanut maailmanmestaruudet vuosina 2001, 2005 ja 2007. Hän on myös voittanut Sydneyn olympialaisissa 2000 kultaa nelinpelissä, Pekingissä 2008 kultaa joukkuekilpailussa ja pronssia kaksinpelistä sekä vuonna 2004 olympialaisissa Ateenassa pronssia kaksinpelistä. Vuonna 2005 hänet rankattiin maailman parhaaksi pöytätennispelaajaksi.
Nerabin hautapiirtokirjoitukset

Nerab II.
Piirtokirjoitusta Nerab II-steelassa lähikuvassa.
Nerabin hautapiirtokirjoitukset ja steelat ovat Syyriasta Nerabin kylästä lähellä Aleppoa hautakummulta löydetyt kaksi steelaa (Nerab I ja Nerab II), jotka sisältävät piirtokirjoitusta muinais- tai valtakunnanarameaksi 700-luvun eaa. tienoilla. Molemmissa steeloissa on piirtokirjoituksen lisäksi pappia esittävä reliefi. Steelojen piirtokirjoitukset ovat tyypillisiä tyypillisiä hautatekstejä, joissa mainitaan vainajan nimi ja titteli, jumalat ja vainajan suhde jumaliin. Steelat löysi Charles Clarmont-Ganneau vuonna 1897 ja ne ovat nykyisin Louvren museolla Ranskan Pariisissa.
Steelat

Nerabin (Nera) kylästä 7 km Alepposta kaakkoon on löytynyt kaksi steelaa, joihin molempiin on hakattu hautapiirtokirjoitus. Steelat löytyivät pienestä tumulus-haudasta eli keinotekoisesta hautakummusta, johon steelat oli aseteltu kivisen sarkofagin kahdelle puolelle. Charles Clarmont-Ganneau hankki steelat ja julkaisi niiden käännökset jo vuonna 1897. Molemmissa basalttisteeloissa on pyöristetty yläpää ja taidokkaasti hakattu pappia esittävä reliefikuva. Kumpikin steela ja niissä olevat tekstit ovat hyvin säilyneitä. Steelat ovat nykyisin Louvren museolla Ranskan pääkaupunki Pariisissa.
Piirtokirjoitukset

Tekstit on ajoitettu 600-luvun alkuun eaa. Tutkijat ovat erityisesti keskustelleet, onko tekstien kielimuoto muinaisarameaa vai varhaista valtakunnanarameaa. Tekstit edustavat ilmeisesti juuri muutosvaihetta näiden kahden aramean muodon välillä. Hautainskriptiot on hakattu kuunjumala Saharin papeille nimeltä Sinseribini ja Si-gabbar. Saharin arameankielisen nimen sijasta pappien nimessä on jumalan akkadinkielinen nimi Sin tai sen muunnelma Si. Nerabilainen pappi Si-gabbar mainitaan myös Assyrian kuningas Sargon II:lle osoitetussa tekstissä, joka on löytynyt Ninivestä. Sargon II hallitsi noin 721–705 eaa., joten tämä vahvistaa piirtokirjoitusten ajoittuvan vuoden 700 eaa. tienoille.
Nerabin hautainskriptiot ovat tyypillisiä hautatekstejä. Niissä mainitaan vainajan nimi ja titteli, jumalat ja vainajan suhde jumaliin. Niissä myös vakuutetaan, ettei haudassa ole mitään varastamisen arvoista. Tätä seuraa pyyntö, että hautaa ei avattaisi ja kirous niille, jotka haudan avaavat. Molemmissa teksteissä on jossain muodossa ajatus, että jumalat takaavat hautarauhan niille, jotka jättävät toisten haudat koskemattomiksi. Hepreankielisistä piirtokirjoituksista Jerusalemista löydetty Hovin päällikön piirtokirjoitus edustaa tätä tyyppiä.
Piirtokirjoitusten teksti > Nerab I

Nerabin inskriptio I on Sinseribinin (Sin-ezer-ibni) hautasteelasta, joka on 93 cm korkea ja 35 cm leveä. Siinä on lähes steelan etupinnan täyttävä kuva papista, joka seisoo oikea käsi kohotettuna leuan korkeudelle. Vasemmassa kädessä on esine. Päällään hänellä on tunika, hapsullinen pitkä asu sekä päässään pyöreä päähine. Jalat ovat paljaat. Inskription kaksi ensimmäistä riviä on kirjoitettu pään yläpuolelle ja kuusi seuraavaa sen molemmin puolin. Viimeiset neljä riviä on kirjoitettu reliefin päälle. Teksti kulkee kuvatun papin polvien korkeudesta nilkan korkeuteen jatkuen steelan vasempaan reunaan saakka.
»
Sinseribini, Saharin pappi Nerabissa kuoli.

Tämä on hänen kuvansa ja nämä hänen jäännöksensä.

Kuka tahansa olet, joka siirrät tämän kuvan ja nämä jäännökset paikaltaan, Sahar, Samas, Nikkal ja Nusku hävittäköön nimesi ja paikkasi elämästä ja antakoon sinulle kauhean kuoleman, ja antakoon siemenesi hävitä. Mutta jos suojelet tätä kuvaa ja näitä jäännöksiä niin tulevaisuudessa sinuakin suojellaan.
»
Sana ”jäännöksensä” on tulkittu kahdella tavalla, joko tarkoittamaan vainajan jäännöksiä eli luita tai hautasarkofagia. Sanan ”paikka” merkitys on tässä yhteydessä epäselvä. Sana tulisi mahdollisesti ymmärtää merkityksessä ”asema”, ”saavutus”, ”kunnia” tai ”maine”.
Piirtokirjoitusten teksti > Nerab II

Inskriptio on Si-gabbarin hautasteelassa, joka on 95 cm korkea ja 45 cm leveä. Teksti on kirjoitettu steelan yläosaan kymmenelle riville ja sen alla on reliefikuva papista istumassa ruokia notkuvan pöydän ääressä kuppi huulillaan ja seurassaan pienikokoisena kuvattu hahmo, joka on ilmeisesti palvelija. Papin päällä on tunika, hapsutettu vaate ja pyöreä päähine. Teksti alkaa kolmannessa persoonassa, mutta jatkuu ensimmäisessä. Myös viimeisessä virkkeessä persoona muuttuu yllättäen toisesta kolmanneksi. Si-gabbar haluaa antaa tekstissä vaikutelman, että hän on elänyt hyvän elämän, ollut hyvässä kunnossa ennen kuolemaansa, saanut paljon jälkeläisiä ja haluaa vielä huolehtia hautarauhastaan.
»
Si-gabbar, Saharin pappi Nerabissa.

Tämä on hänen kuvansa. Koska olen ollut vanhurskas hänen edessään, hän on antanut minulle hyvän nimen ja pitkän elämän. Sinä päivänä, jona kuolin, suutani ei suljettu sanoilta ja silmilläni näin jälkeläiseni neljännessä polvessa. He surivat minua suunniltaan surusta. He eivät asettaneet kanssani hopea- ja pronssiastioita. He asettivat minut vain puvussani tänne, jotta jäännöksiäni ei siirrettäisi tulevaisuudessa.

Kuka ikinä olet sinä, joka aiot tehdä väärin ja siirtää minut, aiheuttakoon Sahar, Nikkal ja Nusku hänelle surkean kuoleman ja kadotkoon hänen jälkeläisensä.
»
Kohta ”suutani ei suljettu sanoilta” tarkoittaa ilmeisesti ”kykenin puhumaan”, eli Si-gabbar oli hyvässä kunnossa kuolemaansa saakka.
Villasukka

Perinteiset harmaat sinirantuiset villasukat kuivumassa lieden kuvun reunalla maalaistalon tuvassa.
Villasukka on villalangasta valmistettu sukka. Ne neulotaan yleensä puikoilla. Sukkien neulomista kutsutaan Suomessa myös kutomiseksi puhujan asuinalueesta riippuen. Nykyään saa myös teollisesti valmistettuja villasukkia. Villasukat eristävät erittäin hyvin lämpöä, ja siksi ne ovat oiva eriste kenkään talvipakkasilla. Villalangan sisällä oleva ilma on hyvä lämmöneriste. Villa itsessään sitoo myös painoonsa nähden hyvin kosteutta, eikä villasukka tunnu kosteanakaan kylmältä.
Historia

Nunnaluostareissa valmistettiin 1400-luvulla valtavasti villasukkia, joista saatavilla tuloilla luostari pystyi pitämään yllä toimintaansa.
Materiaali

Usein villasukkalankaan on lisätty keinokuitua, esimerkiksi polyakryylia tai polyamidia, parantamaan sukkalangan kulutuskestävyyttä. Keinokuitu tosin heikentää langan lämmöneristävyyttä, ja erityisesti polyakryylisekoitteisesta langasta kudotut sukat saattavat nyppyyntyä käytössä. Useimmat villasukkalangat ovat konepestäviä. Saatavilla on myös sukkalankoja, joissa on lampaanvillan lisäksi harvinaisempia lankakuituja, kuten kashmirvillaa, bambuviskoosia, merilevästä valmistettua SeaCell-kuitua tai äyriäisten kuorista valmistettua kitiinikuitua. Kesäkäyttöön valmistetaan myös puuvillapohjaisia sukkalankoja. Jotkut lankavalmistajat liittävät perussukan ohjeen sukkalankakerän vyötteen kääntöpuolelle. Ilmaisohjeita on saatavilla myös internetistä.
Valmistus käsityönä

Villasukat neulotaan käsin neljällä tai viidellä sukkapuikolla tai pyöröpuikoilla, joiden koko (= puikon halkaisija millimetreinä) on yleisimmin kolme, mutta muitakin kokoja voidaan käyttää langan paksuuden ja tekijän neulekäsialan mukaan. Sukkalangan menekki vaihtelee sukkaan valitun mallin mukaan. Myös langan paksuus vaikuttaa. Perussukkapariin kuluu noin 70–150 g lankaa. Sukan koristeluna voidaan käyttää esimerkiksi monivärisyyttä, kirjoneuletta, palmikoita tai pitsineuletta. Sukan varteen tulevan langan ei tarvitse olla yhtä kulutuskestävää kuin sukan terään tulevan langan.
Yksinkertaisen sukkaparin silmukkamäärä on yleensä naisten sukkiin 12 silmukkaa puikolle (yhteensä 48 silmukkaa) ja miesten sukkiin 14 silmukkaa puikolle (yhteensä 56 silmukkaa). Epätasaista jälkeä neulovan aloittelijankin on suhteellisen helppo neuloa itselleen kelvolliset sukat, koska sukat neulotaan pääosin suljettuna neuleena. Yhden sukan neulomiseen menee aikaa muutamasta tunnista kymmeniin tunteihin langan paksuudesta ja mallin monimutkaisuudesta riippuen.
Sukan neulomisen voi aloitta sukan varrensuusta tai kärjestä, mutta varresta aloittaminen on yleisempää. Varsiosaan voi neuloa joustinneuletta osittain tai koko varren matkalta. Joustinneule syntyy neulomalla vuorotellen oikeita ja nurjia silmukoita eri tyyleillä.
Sukat voi valmistaa myös niin kutsuttuna taso- tai edestakaisneuleena. Kahdella puikolla neulotaan silloin litteä objekti, johon lisätään tai josta vähennetään silmukoita. Kun tasoneule on valmis, sukka kootaan kolmiulotteiseksi objektiksi kiinnittämällä se pitkän reunan mukaisesti saumalla yhteen.
Valmistus käsityönä > Kantapää

Sukan kantapää voidaan neuloa useilla eri tavoilla. Tyypillisesti viidellä puikolla neulottaessa (silmukat ovat puikoilla 1–4) kantapää muodostuu tasoneuleesta, jonka neulomiseen käytetään puikkojen 1 ja 4 silmukat. Jalkapöydän ylitse kulkevat silmukat puikoilla 2 ja 3 jäävät odottamaan. Tasoneule saa kolmiulotteisen muodon, kun neulontakerroksilla silmukoita vähennetään tai sekä vähennetään että lisätään erilaisilla tekniikoilla. "Perinteinen" kantapää, ranskalainen kantapää ja tiimalasikantapää ovat tällaisia kolmella puikolla neulottavia kantapäämalleja. Tiimalasikantapää on malliltaan samanlainen kuin teollisesti valmistettujen puuvillasekoitesukkien kantapää. Tiimalasikantapään valmistuessa jokaisella puikolla on silmukoita yhtä paljon kuin oli kantapäätä aloitettaessa, eikä tällöin tarvitse kaventaa ylimääräisiä silmukoita pois (nk. kiilakavennukset).
Kantapää voidaan neuloa myös vasta viimeisenä ja kolmiulotteisena eli kaikilla viidellä puikolla. Kantapään kohdalla silmukat on esimerkiksi neulottu erilliselle langalle, joka puretaan pois. Silmukat jaetaan neljälle puikolle, joilla sitten neulotaan kantapää samalla tyylillä kuin neulottaisiin sukan kärki sädekavennuksilla.
Valmistus käsityönä > Kärkikavennukset

Varresta aloitetun sukan kärjen neulominen aloitetaan tavallisesti silloin, kun kerroksia on neulottu pikkuvarpaan kärkeen saakka. Kärkeä neuloessa silmukoiden määrä vähenee, eli neuletta kavennetaan. Kavennuksessa kaksi silmukkaa neulotaan yhteen (yhteenveto- tai ylivetokavennus). Tyypillisiä kärkikavennustapoja ovat nauhakavennus ja sädekavennus. Nauhakavennuksessa kavennukset tehdään ensimmäisen ja kolmannen puikon lopussa sekä toisen ja neljännen puikon alussa. Kavennuksia tehdään joka toisella kerroksella, kunnes silmukoita on tietty määrä jokaisella puikolla. Sen jälkeen kavennus tehdään jokaisella kerroksella. Kun silmukoita on kaikkiaan jäljellä esimerkiksi kahdeksan, päätellään silmukat. Sädekavennuksessa käytetään vain yhteenvetokavennustapaa. Kavennus tehdään jokaisella puikolla, puikon keskellä ja puikon lopussa. Sitten neulotaan välikerroksia, joita on yleensä yhtä monta kuin oli kahden kavennuksen välissä silmukoita. Sen jälkeen tehdään uudet kavennukset. Nauhakavennuksen tapaan, kun silmukoita on jäljellä enää esimerkiksi kahdeksan, silmukat päätellään.
Kärjen voi kaventaa myös niin, että silmukoita jää jäljelle selvästi enemmän kuin yhteensä kahdeksan. Vaikkapa niin että silmukoita jää jokaiselle puikolle kuusi kappaletta. Sitten silmukat jaetaan kahdelle puikolle niin, että kantapohjan silmukat tulevat yhdelle puikolle ja loput silmukat toiselle puikolle. Silmukat asetetaan nyt vastakkain. Loppu lanka katkaistaan niin, että sitä jää noin 30 cm käytettäväksi. Lanka pujotetaan neulansilmään, ja neula viedään silmukoihin pistoilla, jotka jäljittelevät silmukoita. Kun kaikki silmukat on päätelty ja päättelylanka kiristetty, näyttää lopputulos siltä kuin sama silmukkajono jatkuisi saumattomasti päältä kantapohjaan.
Aiheesta muualla

Punomo: Sukan suunnittelun avuksi
Ulla-verkkoneulelehden sukkaohjeita
Yle: Kansallisaarteen etsintää, Jakso 5, Villasukka
Kudoste: Langan paksuus - 8 kategoriaa – Yarn weight
Virgin Records

| Virgin Records |
| --- | --- |
Emoyhtiö:  EMI
Perustettu:  1972
Perustajat:  Richard Branson
Tyylilajit:  useita eri tyylejä
Kotimaa:  Britannia, Yhdysvallat
Kotisivu
Infobox OKNimi-testi OK: 
Virgin Records on brittiläinen levy-yhtiö, jonka Richard Branson ja Nik Powell perustivat 1972. Se kasvoi 1970- ja 1980-lukujen mittaan maailman suurimmaksi yksityisomisteiseksi levy-yhtiöksi. Vuonna 1992 Branson myi Virgin Recordsin Thorn EMI:lle rahoittaakseen lentoyhtiötään Virgin Atlantic. Vuonna 2006 yhtiö fuusioitui levy-yhtiö Capitol Recordsin kanssa, jolloin ne muodostivat Capitol Music Groupin.
Levy-yhtiön ensimmäinen julkaisu oli vuonna 1973 julkaistu Mike Oldfieldin Tubular Bells, jonka yllättävän hyvä suosio laittoi yhtiön erinomaiseen alkuun. Muita alkuvaiheiden artisteja Virginillä olivat saksalaiset Faust ja Tangerine Dream, ranskalainen Gong ja brittiläinen Henry Cow. Progressiivisen rockin kysynnän hiipuessa 1970-luvun jälkipuoliskolla Virgin Records yritti kiinnittää talliinsa muun muassa The Rolling Stonesia ja David Bowiea, mutta yhtiön solmittua vuonna 1977 levytyssopimuksen Sex Pistolsin kanssa siitä muodostui uuden aallon yksi huomattavimmista levy-yhtiöistä.
1980-luvulla Virgin Recordsille levyttäneitä artisteja olivat Phil Collins, Culture Club, Human League ja Simple Minds. Vuonna 1987 yhtiö laajeni Yhdysvaltoihin perustettuaan tytäryhtiön Virgin Records America. Sille levyttivät muiden muassa Paula Abdul ja Steve Winwood, mutta ei kyennyt Pohjois-Amerikan markkinoilla kilpailemaan kannattavasti.
EMI:n omistuksessa yhtiö jatkoi menestystään solmimalla levytyssopimuksia sekä uusien että jo vakiintuneiden artistien kanssa, kuten Janet Jackson, Meat Loaf, George Michael, Korn, The Rolling Stones, The Smashing Pumpkins ja Spice Girls.
Virgin Megastores

Vuonna 1976 yhtiö perusti Lontoon Oxford Streetille oman levykaupan, josta nopeasti laajeni 40 myymälää ympäri maailmaa käsittänyt Virgin Megastore -ketju. 1990-luvun taitteessa sen brittitoiminnot myytiin W. H. Smithille, ja myös muualla maailmassa liikkeitä myytiin etenkin 2000-vuosikymmenellä kilpailijoille tai toimivalle johdolle tai lopetettiin. Alun perinkään niistä kaikki eivät olleet Virginin omistamia, vaan muun muassa franchising-lisensoituja. Nykyisin Virgin Megastoreja on 2010-luvun lopulla yhä Lähi-idässä ja Pohjois-Afrikassa, yhteensä nelisenkymmentä.
Aiheesta muualla

Virallinen kotisivu
Veronica Maggio

| Veronica Maggio |
| --- | --- |
 Veronica Maggio vuonna 2016.
Henkilötiedot
Syntynyt: 15. maaliskuuta 1981 (ikä 43) Uppsala, Ruotsi
Muusikko
Laulukielet:  ruotsi
Aktiivisena:  2006–
Tyylilajit:  pop, soul
Levy-yhtiöt:  Stockholm, Universal
Aiheesta muualla
www.veronicamaggio.se
  [ Muokkaa Wikidatassa ] [ ohje ]  
Veronica Sandra Karin Maggio (s. 15. maaliskuuta 1981 Uppsala) on ruotsalais-italialainen laulaja ja lauluntekijä.
Maggion ensisingle ”Dumpa mig” julkaistiin maaliskuussa 2006. Singlen musiikkivideosta tuli pian hitti ruotsalaisilla tv-kanavilla, muun muassa ZTV:llä. Maggiolla on levytyssopimus Universal Music -yhtiön kanssa.
Ura > 2005–2007

Maggio huomattiin, kun hänen tuleva managerinsa sattui kuulemaan Maggion kappaleen kaverinsa tietokoneelta. Pian tämän jälkeen Maggio alkoi työskennellä tuottaja Stefan Gräslundin kanssa ja he lähettivät demon Universal Musicille, josta Maggio sai levytyssopimuksen.
Maaliskuussa 2006 Maggio julkaisi ensimmäisen, ”Dumpa mig” -nimisen, singlensä. Hänen toinen singlensä oli ”Nöjd?”. Kesällä 2006 Maggio oli kiertueella ja esiintyi muun muassa ruotsalaisessa Sommarkrysset-ohjelmassa. Myöhemmin samana vuonna ilmestyi Maggion debyyttialbumi Vatten och bröd.
Maggio voitti Vuoden tulokkaan Grammis-palkinnon tammikuun 2007 Grammis-gaalassa.
Ura > 2008–2010

26. maaliskuuta 2008 julkaistiin Veronica Maggion toinen albumi Och vinnaren är..., jonka hän on säveltänyt ja äänittänyt yhdessä Snook-yhtyeen Oskar Linnrosin kanssa. Maggio oli mukana myös levyn sanoituksessa.
Och vinnaren är... ylsi Ruotsin albumilistan seitsemännelle sijalle ja pysyi listalla 77 viikkoa.  Albumi myi platinaa sekä Norjassa että Ruotsissa ja sitä myytiin Pohjoismaissa yli 70 000 kappaletta. ”Måndagsbarn”-singlestä tuli ensimmäinen Maggion kansainvälisesti menestynyt kappale; se ylsi Tanskan singlelistan sijalle kahdeksan, ensimmäiselle sijalle Norjan singlelistalla ja myi Tanskassa kultaa. Albumilta julkaistiin lisäksi singlet ”Stopp” ja ”17 år”, joista jälkimmäinen myi Ruotsissa kultaa.
Vuonna 2010 Maggio osallistui Petterin singleen ”Längesen”.
Ura > 2011–2012

Kolmannella albumillaan nimeltä Satan i gatan, joka ilmestyi 27. huhtikuuta 2011, teki Maggio yhteistyötä muun muassa Christian Walzin, Markus Krunegårdin ja Carl Wikström Askin kanssa. Albumi nousi ensimmäiseksi Ruotsin albumilistalla. Julkaisuviikollaan Satan i gatan -albumin myynti vastasi 30 prosenttia koko tuon hetkisestä levymyynnistä. Albumilta julkaistiin kolme singleä: ”Jag kommer”, ”Välkommen in” ja ”Mitt hjärta blöder”. Kaikki kolme nousivat singlelistan viiden parhaan kärkeen. Albumi myi triplaplatinaa ja single ”Jag kommer” seitsenkertaista platinaa.
Kesällä ja syksyllä 2011 Maggio keikkaili Tanskassa, Norjassa ja Ruotsissa sekä Suomessa Ruisrockissa kesällä 2012.
Ura > 2013–2015

Maggion neljäs albumi Handen i fickan fast jag bryr mig julkaistiin 4. lokakuuta 2013. Ennen albumia julkaistiin elokuussa single ”Sergels torg”. Singlestä kuvattu musiikkivideo julkaistiin 25. syyskuuta 2013. Albumilta julkaistiin myös singlet ”Hela huset” jonka Maggio duetoi Håkan Hellströmin kanssa, sekä ”Låtsas som det regnar" Jarlyn remix-versiona.
Ura > 2016-2018

Toukokuussa 2016 Maggio julkaisi viidennen albuminsa Den första är alltid gratis. Albumilta julkaistiin singleinä sen nimikkokappale, sekä kappaleet ”Ayahuasca” ja ”Vi mot världen”. Albumia seuranneella kiertueella Maggio esiintyi mm. Helsingin Jäähallissa lokakuussa 2016.
Ura > 2019-

Kesäkuussa 2019 Maggio julkaisi viiden kappaleen EP:n Fiender är tråkigt, ensimmäisenä osana samannimistä kuudetta albumiaan joka julkaistiin kokonaisuudessaan saman vuoden syyskuussa. Lähes jokaista albumin kappaletta on ollut tekemässä Kent -yhtyeen laulajana aikoinaan tunnetuksi tullut Joakim Berg.
Lokakuussa 2021 ilmestyi jälleen ensimmäinen osa tulevasta albumista Och som vanligt händer det något hemskt (Kapitel 1) -nimisen kuuden kappaleen EP:n muodossa. Koko albumi julkaistiin 12 kappaleen mittaisena toukokuussa 2022.
Yksityiselämä

Maggiolla on vuonna 2010 syntynyt poika entisen avopuolisonsa Nils Tullin kanssa. Aiemmin Maggio seurusteli Oskar Linnrosin kanssa, joka on toiminut myös Maggion tuottajana.
Tunnustukset

Vuoden 2007 Grammis-gaalassa Maggio palkittiin vuoden tulokkaana. Vuonna 2011 hän voitti Rockbjörnen-palkinnon kategorioissa vuoden ruotsalainen kappale ja vuoden naisliveartisti. Vuoden 2012 Grammis-gaalassa Maggio voitti yhdessä Christian Walzin kanssa palkinnot kategorioissa vuoden säveltäjä ja vuoden sanoittaja ja lisäksi yksin kategoriassa vuoden pop. Maggio voitti samaisen vuoden pop -palkinnon myös Grammis-gaalassa 2014.
Diskografia > Albumit

Vatten och bröd (2006)
Och vinnaren är... (2008)
Satan i gatan (2011)
Handen i fickan fast jag bryr mig (2013)
Den första är alltid gratis (2016)
Fiender är tråkigt (2019)
Och som vanligt händer det något hemskt (2022)